Сикеирос је започео уметничко школовање 1912/1913. на „Академији Сан Карлос“ у граду Мексику. У ово време у Мексику је трајао грађански рат, познат као Мексичка револуција. Од 1914. учествовао је у борбама на страни конституционалиста. Године 1918. послат је као војни аташе у Европу, где је у Паризу упознао сликара Дијега Риверу, са којим је делио интерес за сликарство мурала или зидних слика. Ова школа сликарства је комбиновала древне мексичке са европским традицијама.